Covid-19: Meer as 25 miljoen gevalle in Europa(Foto: Unsplash) Meer as 25 miljoen Covid-19-gevalle is amptelik in Europa bevestig, aldus ŉ AFP-opname gebaseer op amptelike gesondheidstatistieke. Die 52 lande is die gebied wat die ergste getref word wat betref die getal gevalle, gevolg deur die VSA en Kanada op 19 188 172, Latyns-Amerika en die Karibiese Eilande op 15 024 469 en Asië op 13 617 004. Europa was die eerste wêreldwye streek wat op 17 Desember meer as ŉ halfmiljoen sterftes aangemeld het.